**ELŐTERJESZTÉS**

**Körmend város Önkormányzata Képviselő-testülete 2016. május 26-i ülésére**

**Tárgy:** szociális térítési díjak módosítása

Tisztelt Képviselő-testület!

A Körmendi Szociális Szolgáltató és Információs Központ jelezte és kérte a jelzőrendszeres házi segítségnyújtás térítési díjának módosítását.

A módosítás indoka egy újabb költségelem feladatellátásba ékelt megjelenése, a jelzőrendszert nyújtó készülékek karbantartását az intézménynek meg kell rendelnie annak érdekében, hogy bármilyen meghibásodás esetén biztosított legyen az azonnali javítás vagy csere, ami a feladat jellegére tekintettel – idősek azonnali jelzéseinek leadására szolgálnak a készülékek rosszullét esetén – valóban indokolt.

Mindennek azonban jelentős költségigénye van, amit az intézmény nem tud megfinanszírozni, mert nem érkezik erre normatív támogatás.

A jelzőrendszeres házi segítségnyújtás eddig térítésmentes ellátás volt, most 40 Ft/készülék/fő/nap térítési díj jelenne meg a rendeletben, amely remélhetőleg elfogadható az ellátottak részéről is főleg annak oka miatt.

Kérem a Testületet, hogy a rendeletet elfogadni szíveskedjék.

Körmend, 2016. május 18.

**Bebes István**

**polgármester**